ΓΡΑΠΤΗ ΕΡΩΤΗΣΗ E-2778/99

υποβολή: Alexandros Alavanos (GUE/NGL) προς την Επιτροπή

(18 Ιανουαρίου 2000)

Θέμα: Μη διατήρησηφιστάμενων θέσεων εργασίας σε επιδοτούμενη μονάδα, επένδυση της εταιρείας ζυμαρικών ΜΙΣΚΟ Α.Ε.

Η εταιρεία ΜΙΣΚΟ, Βιομηχανία Ζυμαρικών Α.Ε., η οποία είναι θυγατρική της ιταλικής εταιρείας Barilla, έχει χρηματοδοτηθεί από τον ελληνικό αναπτυξιακό νόμο 1892/90 για τη δημιουργία νέας παραγωγικής μονάδας στη Θήβα, με τηνποχρέωση της διατήρησης τωνφιστάμενων 275 μόνιμων θέσεων εργασίας. Πριν ολοκληρωθεί η κατασκευή της νέας μονάδας, η εταιρεία έκλεισε το εργοστάσιο παραγωγής ζυμαρικών στην Πάτρα εξαναγκάζοντας τοφιστάμενο προσωπικό ή να παραιτηθεί ή να δεχθεί μετακίνηση σε άλλες μονάδες της επιχείρησης, χωρίς όμως να προσδιορίζει, για τους εργαζόμενους που δέχονται τη μετακίνησή τους, τον ακριβή τόπο και χρόνο έναρξης της απασχόλησής τους, το είδος της εργασίας και το ύψος των αποδοχών τους, τις δαπάνες μετακίνησής τους, ούτε καν πού θα απασχοληθούν μετά τη διακοπή λειτουργίας του εργοστασίου των Πατρών που έγινε στις 10.9.1999 και μέχρι την έναρξη λειτουργίας της νέας μονάδας στη Θήβα.

Επειδή η απόφαση της επιχείρησης για τη διακοπή της λειτουργίας του εργοστασίου της Πάτρας παραβιάζει την αναληφθείσαποχρέωση για τη διατήρηση τωνφιστάμενων θέσεων εργασίας και έγινε χωρίς να προηγηθεί καμία διαβούλευση με τους εργαζόμενους όπως ρητά προβλέπεται από την οδηγία 94/45(1), ερωτάται η Επιτροπή:

1. Θα ελεγχθεί η επιχορήγηση της νέας μονάδας της εταιρείας ως προς το σημείο της τήρησης του όρου της διατήρησης τωνφιστάμενων θέσεων εργασίας;

2. Θα εξετασθεί αν έχουν τηρηθεί τα οριζόμενα από την οδηγία 94/45 σχετικά με τηνποχρέωση ενημέρωσης, διαβούλευσης-διαπραγμάτευσης με τους εργαζόμενους και με τη συμμετοχή του σωματείου των εργαζομένων της ΜΙΣΚΟ στο Ευρωπαϊκό Εργασιακό Συμβούλιο της εταιρείας Barilla, μητρικής της ΜΙΣΚΟ;

(1) ΕΕ L 254 της 30.9.1994, σελ. 64.

Κοινή συμπληρωματική απάντηση του κας Διαμαντοπούλου εξ ονόματος της Επιτροπής στις γραπτές ερωτήσεις E-2778/99 και E-2779/99

(23 Φεβρουαρίου 2001)

Η οδηγία 94/45/ΕΚ του Συμβουλίου, της 22ας Σεπτεμβρίου 1994, για τη θέσπιση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους(1) καθιστά την κεντρική διεύθυνση της επιχείρησης ή του ομίλου επιχειρήσεων κοινοτικής κλίμακαςπεύθυνη για τη δημιουργία των απαραίτητων συνθηκών και μέσων για τη θέσπιση μιας ευρωπαϊκής επιτροπής επιχείρησης ή μιας διαδικασίας διακρατικής ενημέρωσης των εργαζομένων και διαβούλευσης με αυτούς, με δική της πρωτοβουλία ή κατόπιν γραπτού αιτήματος τουλάχιστον 100 εργαζομένων προερχομένων από δύο τουλάχιστον διαφορετικά κράτη μέλη.

Αυτό σημαίνει ότι η οδηγία δεν επιβάλλει αυτόματα τη δημιουργία αυτών των μηχανισμών" απλώς παρέχει στους εργαζομένους το δικαίωμα να τους απαιτήσουν.

Κατόπιν ενός τέτοιου αρχικού αιτήματος, συνιστάται μια ειδική ομάδα διαπραγμάτευσης" αυτή αποτελείται από εκπροσώπους των εργαζομένων του συνόλου των επιχειρήσεων και εγκαταστάσεων που είναι μέλη του ομίλου επιχειρήσεων, οι οποίοι πρέπει να εκλέγονται ή να αναδεικνύονται σύμφωνα με τα κριτήρια της γεωγραφικής κατανομής και της αναλογικής εκπροσώπησης ανάλογα με τον αριθμό των εργαζομένων που απασχολούνται σε κάθε κράτος μέλος.

Το κύριο καθήκον αυτής της ειδικής ομάδας διαπραγμάτευσης συνίσταται στη διαπραγμάτευση και στη σύναψη συμφωνίας με την κεντρική διεύθυνση σχετικά με τις διατυπώσεις σύστασης και λειτουργίας μιας ευρωπαϊκής επιτροπής επιχείρησης ή μιας διαδικασίας ενημέρωσης και εναλλακτικής διαβούλευσης.

Σύμφωνα με πληροφορίες που διαθέτει η Επιτροπή φαίνεται ότι στη Barilla δενπάρχει ακόμη ευρωπαϊκή επιτροπή επιχείρησης. Διεξάγονται μόνο διαπραγματεύσεις οι οποίες προφανώς θα καταλήξουν στηνπογραφή συμφωνίας βραχυπρόθεσμα.

Τέλος, πρέπει να παρατηρηθεί ότι όσον αφορά τις ομαδικές απολύσεις που έλαβαν χώρα και τα κεκτημένα δικαιώματα των εργαζομένων σε περίπτωση μεταβίβασης επιχειρήσεων, που καλύπτονται από την οδηγία 98/59/ΕΚ του Συμβουλίου της 20ής Ιουλίου 1998 για προσέγγιση των νομοθεσιών των κρατών μελών που αφορούν τις ομαδικές απολύσεις(2), και την οδηγία 77/187/ΕΟΚ του Συμβουλίου της 14ης Φεβρουαρίου 1977 περί προσεγγίσεως των νομοθεσιών των κρατών μελών, των σχετικών με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων(3), που τροποποιήθηκε από την οδηγία 98/50/ΕΚ του Συμβουλίου της 29ης Ιουνίου 1998(4), αντίστοιχα, έχει εφαρμογή στη συγκεκριμένη περίπτωση η εθνική νομοθεσία που μεταφέρει τις κοινοτικές διατάξεις.

Το Ευρωπαϊκό Κοινωνικό Ταμείο (ΕΚΤ) είναι πρόθυμο να εξετάσει τη συγχρηματοδότηση ολοκληρωμένων μέτρων που αποσκοπούν στη πρόληψη και την καταπολέμηση της ανεργίας, ιδιαίτερα όσον αφορά τις εταιρείεςπό αναδιάρθρωση. Αυτό θα μπορούσε να γίνει στο πλαίσιο του επιχειρησιακού προγράμματος (ΕΠ) του 3ου Κοινοτικού Πλαισίου Στήριξης για την Ελλάδα το οποίο σήμερα ευρίσκεταιπό προετοιμασία, ιδιαίτερα του ΕΠ Προαγωγή της Απασχόλησης και Συνεχής Κατάρτιση. Στην περίπτωση αυτή, οι ελληνικές αρχές πρέπει να καταρτίσουν και ναποβάλουν σχετικό ολοκληρωμένο σχέδιο σύμφωνα με το κανονισμό (ΕΚ) αριθ. 1262/1999 του Ευρωπαϊκού Κοινοβουλίου και του Συμβουλίου της 21ης Ιουνίου 1999 σχετικά με το Ευρωπαϊκό Κοινωνικό Ταμείο(5), και σύμφωνα με τους κανόνες περί κρατικής βοήθειας.

(1) ΕΕ L 254 της 30.9.1994.

(2) ΕΕ L 225 της 12.8.1998.

(3) ΕΕ L 61 της 5.3.1977.

(4) ΕΕ L 201 της 17.7.1998.

(5) ΕΕ L 161 της 26.6.1999.